เขียนย่อหน้าเกี่ยวกับ ปัจจัยที่ส่งผลกระทบราคาน้ำมันในปี 2022
ปี 2022 ราคาน้ำมันในไทยยังคงสูงขึ้นมาอย่างต่อเนื่อง โดยปัจจัยที่ส่งผลกระทบมีทั้งที่มาจากตลาดโลก และในประเทศไทย เริ่มที่ปัจจัยจากตลาดโลกก่อน อย่างแรกเลยก็คือ สงครามระหว่างรัสเซียกับยูเครน ก่อให้เกิดปัญหาที่ส่งผลกระทบต่อความสัมพันธ์ระหว่างประเทศ คำถามที่ว่าถ้าสงครามเกิดขึ้นจริง ๆ จะเกิดอะไรขึ้น คำตอบแรกเลยคือ ราคาพลังงานโลกจะปรับตัวเพิ่มขึ้น และนโยบายเพิ่มกำลังการผลิตน้ำมันของกลุ่มประเทศ OPEC+ ก็ไม่เพียงพอที่จะคลี่คลายสถานการณ์ได้ ส่วนปัจจัยในประเทศไทยนั้น มาจากอัตราแลกเปลี่ยน และนโยบายผสมเชื้อเพลิงชีวภาพกับน้ำมันเชื้อเพลิง เพื่อช่วยเหลือเกษตรกร

บทเรียนจากย่อหน้านี้

ในปี 2022 ราคาน้ำมันยังคงพุ่งสูงอย่างต่อเนื่อง ปัจจัยที่ส่งผลกระทบราคาน้ำมันในปีนี้

ปัจจัยจากตลาดโลกที่สำคัญ
- ปัญหาทางภูมิรัฐศาสตร์ (Geopolitics) หรือปัญหาที่อาจส่งผลกระทบต่อความสัมพันธ์ระหว่างประเทศ นั่นคือความไม่ลงรอยกันระหว่างประเทศรัสเซียและยูเครน
- เมื่อยูเครนที่เคยเป็นส่วนหนึ่งของสหภาพโซเวียตเหมือนกันและมีชายแดนประเทศติดกัน ได้พยายามตีตัวออกห่างด้วยการพยายามเข้าเป็นสมาชิก NATO หรือองค์การสนธิสัญญาแอตแลนติกเหนือที่ก่อตั้งขึ้นเพื่อสกัดอิทธิพลของรัสเซีย โดยที่ขณะนี้สถานการณ์ยิ่งทวีความกดดันมากขึ้นเมื่อรัสเซียได้ระดมกำลังทหารและอาวุธยุทโธปกรณ์ประชิดชายแดนยูเครนเป็นที่เรียบร้อยแล้ว
- และหากเกิดสงครามจริงก็จะยิ่งดันราคาพลังงานโลกปรับตัวเพิ่มขึ้นอีก เพราะรัสเซียเป็นประเทศส่งออกพลังงานมากเป็นอันดับ 2 รองจากสหรัฐอเมริกา
และถึงแม้กลุ่มประเทศผู้ผลิตน้ำมัน OPEC+ จะมีนโยบายเพิ่มกำลังการผลิตน้ำมันอย่างค่อยเป็นค่อยไปเป็น 400,000 บาร์เรลต่อวันแล้วก็ตาม ขณะนี้ก็ยังไม่เพียงพอที่จะคลี่คลายสถานการณ์แต่อย่างใด
- CEO ของบริษัท Chevron ก็ยังได้ออกมาให้สัมภาษณ์ว่าราคาน้ำมันจะพุ่งสูงต่อไปจนอีกถึง 100$ ต่อบาร์เรลจากที่ปัจจุบันก็แตะระดับ 90$ ต่อบาร์เรลเรียบร้อยแล้ว นับว่าสูงสุดในรอบ 7 ปีเลยทีเดียว

ปัจจัยในประเทศไทย
- ส่วนหนึ่งก็มีที่มาจากอัตราแลกเปลี่ยน ซึ่งนับว่าเป็นต้นทุนอย่างหนึ่งในการนำเข้าน้ำมัน เนื่องจากเงินบาทมีแนวโน้มอ่อนค่าลงต่อเนื่อง
- รวมถึงการที่ประเทศไทยมีนโยบายผสมเชื้อเพลิงชีวภาพเข้ากับน้ำมันเชื้อเพลิงเพื่อลดการน้ำเข้าน้ำมันและช่วยเหลือเกษตรกร แต่กลับกลายเป็นว่าพลังงานทดแทนเหล่านี้กลับปรับตัวสูงขึ้น ยิ่งดันราคาน้ำมันให้สูงขึ้นอีก
- อย่างไรก็ตาม กระทรวงพลังงานมีมาตรการใช้เงินจากกองทุนน้ำมันรวมถึงกู้เงินจากแหล่งอื่นเพิ่มเติม เพื่อนำมาชดเชยการตรีงราคาน้ำมันดีเซลไม่ให้เกิน 30 บาท/ลิตร และปรับลดสัดส่วนการผสมน้ำมันไบโอดีเซลในน้ำมันดีเซล และขอความร่วมมือจากผู้ค้าน้ำมันให้ปรับลดค่าการตลาดลง
ตลาดการเงิน & ผลิตภัณฑ์และบริการทางการเงิน,ข่าวเศรษฐกิจและการเงิน